ISU Timiș a fost sesizat joi seara, în jurul orei 20.45, cu privire la o persoană posibil căzută în canalul Bega, în Timișoara, pe strada Tudor Vladimirescu.
Au fost alertate Detașamentele 1 si 2 de Pompieri Timișoara și la fața locului se intervine cu două autospeciale echipate cu două bărci, un echipaj cu doi scafandri, un echipaj SMURD, precum și un balon de iluminat.
În GALERIA FOTO de mai jos puteţi urmări mai multe imagini de la acţiunea de căutare-salvare:
››› Vezi galeria foto ‹‹‹Pompierii spun că, pentru misiunea de căutare-salvare, sunt dislocate alte cinci bărci și baloane de iluminat din cadrul celorlaltor subunități de intervenție ale ISU Timiș.
La faţa locului a fost găsită o geantă cu roţi, pentru cumpărături şi doi câini care lătrau spre apă.